পরিতৃপ্তি
পরিতৃপ্তি বা পরিতোষ (ইংরেজি: Satiety) বলতে মূলত ভোজনের শেষ পর্যায়ে অতিরিক্ত খাদ্যগ্রহণ সীমিত বা বন্ধ করার ইচ্ছাকে বোঝায়। অন্য ভাষায় খাবারের পরে "পেট ভরা"-র অনুভূতি এবং তার পরে নির্দিষ্ট সময় ধরে ক্ষুধার অনুপস্থিতিই হল পরিতৃপ্তি। পরিতৃপ্তি আসলে ক্ষুধা কমতে থাকে ও তারপরে বন্ধ হয়ে যায়। পরবর্তী ভোজনের আগ পর্যন্ত এই পরিতৃপ্তি বজায় থাকে। খাদ্য হজম বা শরীরে শোষিত হবার অনেক আগেই পরিতৃপ্তি আসে। ক্ষুধা অবস্থা থেকে পরিতৃপ্ত অবস্থা অর্জন করার সম্পূর্ণ প্রক্রিয়াটিকে পরিতৃপ্তিকরণ (Satiation) বলা হয়।